ⵉⵃⴰⴼⵚⵉⵢⵏ

ⵉⵃⴰⴼⵚⵉⵢⵏ ⵏⵖ `ⵜⴰⵔⵡⴰ ⵏ ⵃⴰⴼⵚ` ⴳⴰⵏ ⴰⵥⵓⵕ  ⴰⵎⴰⵣⵉⵖ ⵙⴳ ⵉⵎⵚⵎⵓⴷⵏ ⵏⴱⴰⴹⵏ ⴷⴳ ⵜⵎⵓⵔⵜ ⵏ ⵜⵓⵏⵙ، ⴷ ⴰⴳⵎⵓⴹ ⵏ ⴷⵣⴰⵢⵔ ⴷ ⵟⴰⵔⴰⴱⵍⵓⵙ ⵏ ⵍⵉⴱⵢⴰ  ⵊⴰⵔ ⴰⵙⴳⴳⴰⵙ 1299-1574. ⵍⵍⴰⵏ ⵉⵃⴰⴼⵚⵉⵢⵏ ⴳ ⵜⵇⴱⵉⵍⵜ ⵏ ⵀⵏⵜⴰⵜⴰ ⵜⴰⵎⴰⵣⵉⵖⵜ ⵉⵍⵍⴰⵏ ⴷⵉ ⵉⴷⵓⵔⴰⵔ ⵏ ⴰⵟⵍⴰⵙ   . ⵜⵓⵙⴰⴷ ⴰⵙⵙⴰⵖ ⵏⵏⵙ ⵙⴳ ⵉⵙⵎ ⵏ ⵡⴰⵔⵔⴰⵡ ⵏ ⵃⴰⴼⵚ ⵄⵓⵎⴰⵔ (1174-1195) ⵢⴰⵏ ⵏ ⵍⵊⴷⵓⴷ ⵏ ⵜⵡⴰⵛⵓⵍⵜ ⴷ ⵉⵔⴳⴰⵣⵏ ⵏ ⵜⴰⵛⴼⵉⵏ ⴱⵏ ⵜⵓⵎⵔⵜ. ⵉⴳⴰ ⴰⵡⴷ ⴰⵔⵔⴰⵡ ⵏⵏⵙ  ⴷⴼⴼⵉⵔ ⵉⵎⵙⵡⵓⵔⵉⵏ ⵉⵎⵡⴰⵃⵃⴷⵏ ⵖⴰⴼ ⵜⵓⵏⵙ. ⵉⵙⵙⴽⵔ ⴰⵔⵔⴰⵡ ⵏⵏⵙ  ⴷⴼⴼⵉⵔ ⴰⴳⵍⴷⵓⵏ ⴰⴱⵓ ⵣⴰⴽⴰⵔⵢⴰ ⴰⵃⵉⴼⵙⵉ (1228-1499) ⵏⵏⴰ ⵢⵓⵎⵥⵏ ⵖⴰⴼ  ⵜⵏⴱⴰⴹⵜ ⵉⴱⵔⵔⴰⵃ ⵙ ⵓⵣⴰⵔⵓⴳ ⴷ ⵉⵥⴹⴰⵔ ⴰⴷ ⵉⵙⴱⴷⴷ ⵜⴰⵎⵓⵔⵜ ⵏⵏⴰ ⵉⵅⵍⴼⵏ ⵜⴰⵎⵓⵔⵜ ⵜⴰⵎⵓⵃⵃⵉⴷⵜ ⴳ ⵜⵎⵏⴰⴹⵜ ⴰⴳⵉ. ⵉⵣⵣⵔⵓ ⴰⵔⵔⴰⵡ ⵏⵏⵙ ⴰⵎⵔⵏⵓ ⴳ (1249-1277) ⵖⴰⴼ ⵍⵃⵎⵍⴰ ⵜⴰⵚⴰⵍⵉⴱⵉⵜ ⵜⵉⵙⵙ ⵙⵎⵎⵓⵙⵜ (ⴰⵙⴳⴳⴰⵙ 1270)، ⴰⵡⴷ ⵉⴳⴰ  ⴰⴳⵍⴷⵓⵏ ⵏ ⵉⵎⵓⵙⵍⵎⵏ. ⴷⴼⴼⵉⵔ ⵜⴰⵎⵜⵜⴰⵏⵜ ⵏⵏⵙ ⵜⵜⵥⵉⵏ ⵜⴰⵔⵡⴰ ⵏⵏⵙ. ⵍⵍⴰⵏ ⵉⵏⴰⵖⴰⵏ ⵉⵅⴰⵜⴰⵔⵏ ⵊⴰⵔ ⴰⵙⵏ. ⴳ ⵓⵏⴳⴳⴰⵔⵓ ⵏ ⵜⴰⵙⵓⵜ ⵜⵉⵙⵙ 13  ⵉⴼⴼⵓⵖ  ⵙⴳ ⵜⵡⴰⵛⵓⵍⵜ ⵙⵉⵏ ⵡⴰⵢⵢⴰⵡⵏ، ⵉⵏⴰⴱⴹ ⵢⴰⵏ ⴷⵉⵙⵏ ⴳ ⵜⵖⵔⵎⵜ ⵏ ⴱⴰⴳⵢⴰⵜ ⴷ ⵡⴰⵢⴹ ⴳ ⵜⵖⵔⵎⵜ ⵏ ⵇⵓⵙⵟⵓⵏⵜⵉⵏ. ⴳ ⴰⵣⴳⵏ ⵏ ⵜⴰⵙⵓⵜ  ⵜⵉⵙⵙ 14 ⵓⵎⵥⵏ ⵉⵎⴰⵔⵉⵏⵉⵢⵏ ⵜⴰⵎⵓⵔⵜ. ⴷⴼⴼⵉⵔ ⴰⵊⵍⴰⵡ  ⵏ ⵉⵎⴰⵔⵉⵏⵉⵢⵏ ⵜⵙⵙⵓⵖⴰⵍⴷ ⵜⵎⵓⵔⵜ ⵜⴰⵃⴼⵚⵉⵜ ⴰⴷⵡⴰⵙ ⵏⵏⵙ ⴰⴽⴷ ⴰⵏⴱⴱⴰⴹ  ⵏ ⴰⴱⵓ ⵍⵄⴰⴱⴱⴰⵙ ⴰⵃⵎⴰⴷ ⴳ ⴰⵙⴳⴳⴰⵙ (1370 ⴰⵔ 1394)، ⴰⴱⵓ ⴼⴰⵔⵉⵙ ⵄⴱⴷ ⵍⵄⵣⵉⵣ (ⵙⴳ 1394 ⴰⵔ 1434) ⴰⵡⴷ ⴰⴱⵓ ⵄⵓⵎⴰⵔ ⵉⵃⵢⴰ (ⵙⴳ 1435 ⴰⵔ 1488). ⵉⵙⵙⴰⵏ  ⵓⵣⵎⵣ ⴰⴳⵉ ⴰⴱⵓⵖⵍⵓ ⴷ ⵓⴼⵔⴰ ⴳ ⵎⴰⵕⵕⴰ ⵜⴰⵎⵓⵔⵜ. ⵜⴳⴰ ⵜⵎⴰⵥⵓⵏⵜ ⵏ ⵜⵓⵏⵙ ⴰⵎⵎⴰⵙ ⴰⵅⴰⵜⴰⵔ ⵏ ⵜⵙⴱⴱⴰⴱⵜ.

ⴳ ⵓⵎⵣⵡⴰⵔⵓ ⵏ ⵓⵙⴳⴳⴰⵙ 1494 ⵉⵙⵙⵏⵜⵉ ⵓⵣⴰⵔⵓⴳ ⵏ ⵡⴰⵟⵟⴰⵙ ⵙⴳ ⵜⵖⵔⵎⵉⵏ ⴷ ⵜⵉⵎⵏⴰⴹⵉⵏ. ⵙⴳ ⵓⵙⴳⴳⴰⵙ 1505  ⵓⵎⵥⵏ ⵉⵜⵓⵔⴽⵉⵢⵏ ⵙ ⴰⴱⵔⵉⴷ ⵏ ⵓⵏⵎⵖⵓⵔ ⵏⵏⵙⵏ ⵄⵔⵔⵓⵊ ⴷ ⵅⴰⵢⵔ ⴷⴷⵉⵏ ⴱⴰⵔⴱⴰⵔⵓⵙ ⵖⴰⴼ ⵜⵎⵏⴰⴹⵜ. ⵉⵙⵙⵓⵜⵍ ⵓⵎⵏⵓⴽⴰⵍ ⴰⵊⵔⵎⴰⵏⵉ ⴽⴰⵔⵍ ⵡⵉⵙⵙ ⵙⵎⵎⵓⵙ ⴷ ⵓⴳⵍⵍⵉⴷ ⵏ ⵙⴱⵍⵢⵓⵏ ⴽⴰⵔⵍⵓⵙ ⴰⵎⵣⵡⴰⵔⵓ ⵜⴰⵎⵓⵔⵜ ⵏ ⵜⵓⵏⵙ ⴰⵙⴳⴳⴰⵙ 1555 . ⵢⴰⴹⵏ ⵉⵃⴰⴼⵙⵉⵢⵏ ⵉⵊⵔⴰ ⴳⵔ ⴹⴹⴰⵖⵜ ⵉⵊⵀⴷⵏ ⵙⴳ ⵉⵎⵇⵇⵔⴰⵏ ⵉⵜⵓⵔⴽⵉⵢⵏ ⵏⵏⴰ ⵉⵙⵏⴰⵎⵓⵔⵏ ⴳ ⴷⵣⴰⵢⵔ ⵙⴳ ⵜⵙⴳⴰ ⴰⴷ ⴷ ⵙⴱⵍⵢⵓⵏ ⴳ ⵜⵙⴳⴰ ⴰⴹⵏⵉⵏ . ⴰⵙⴳⴳⴰⵙ ⵏ 1574 ⵉⴽⵛⵎ ⵓⵏⴱⴱⴰⴹ ⵏ ⴷⵣⴰⵢⵔ ⴳ ⵓⴽⵛⵛⵓⵎ ⵖⵔ ⵜⵓⵏⵙ، ⵉⴽⴽⵉⵙ  ⴰⵏⴳⴳⴰⵔⵓ ⵙⴳ ⵉⴳⵍⵍⵉⴷⵏ ⵉⵃⴰⴼⵚⵉⵢⵏ ⴷ ⵜⴽⵛⵎ ⵜⵎⵓⵔⵜ ⵏ ⵜⵓⵏⵙ ⴷⴷⴰⵡ  ⵏ ⵓⵏⴱⴱⴰⴹ ⵏ ⵉⵜⵓⵔⴽⵉⵢⵏ.

ⵉⵙⴰⵖⵓⵍⵏ